《冬至会彭敷五宅咏史分得余忠宣》
明代·倪岳

米田将北辕，元祚日以衰。豺虎忽遘患，江淮遂纷披。

伟哉青阳忽，毅然振蕃维。孤城扼勍敌，白日蔽旌麾。

小大数百战，征袍血淋漓。岂论天道还，矢死志靡移。

援绝城亦陷，长号赴清漪。妻子及宾客，矢心相追随。

亦有帐下士，陨首甘如饴。忆昔勤武备，犹能事文词。

辕门罢攻守，朝夕谈书诗。遂使忠义心，不以丧乱移。

江水呜咽流，幽魂渺何之。至今舒州城，独有忠节祠。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。